Napadi u Parizu 13. novembra 2015.
Teroristički napad u Parizu u studenom 2015. bio je koordinirani teroristički akt na šest mjesta u centru Pariza, koji se odigrao 13. i 14. studenog 2015., s najmanje 129 smrtno nastradalih od koji je poginulo oko 80 osoba na rock koncertu a ostale osobe na drugim lokacijama u Parizu. Oko 300 osoba je povrjeđeno, od kojih 80 kritično.

Otprilike istovremeno izvedeni su napadi na šest lokacija u Parizu. Atentatori su otvorili vatru na restoran Le Petit Cambodge u centru Pariza, bar Le Carillon i restoran La Belle Equipe. Nekoliko eksplozija odjeknulo je kod nacionalne arene Stade de France, a na posjetitelje koncerta u koncertnoj dvorani Le Bataclan, je otvorena vatra. Dan poslije napada, francuski predsjednik François Hollande optužio je Islamsku Državu da je organizirala napad, što se i potvrdilo kada je teroristička organizacija preuzela na sebe odgovornost.

Dešavanja

Nogometna arena Stade de France 
Prva eksplozija odjeknula je oko 21.23 sata a zatim još dvije u sledećih deset minuta nedaleko nacionalne arene Stade de France  dok je u tijeku bila prijateljska utakmica između francuske i njemačke nogomente reprezentacije. Najmanje četiri osobe su poginule, od kojih dva atentatora.

Predsjednik Francuske François Hollande, bio je prisutan na utakmici i tijekom mača odveden je u sigurnost, nepovrijeđen.

Restorani Le Petit Cambodge i Le Carillon 
Otprilike istovremeno kada su odjeknule ekplozije na Stade de France, jedna osoba je otvorila vatru iz automatskog oružja iz automobila u pokretu, pucajući na goste koji su sjedili ispred restorana Le Carillon, rue Aliberg, i le Petit Cambodge, rue Bichat. Najmanje 14 osoba je poginulo a deset je tesko povrjeđeno.

Koncertna dvorana Bataclan 
Ubrzo poslije atentata ispred restorana, četiri osobe su otvorile vatru u punoj koncertnoj dvorani "Bataclan" gdje je trebao nastupiti američki sastav Eagles of Death Metal. 
Najmanje 80 osoba je poginulo a veliko broj je povređenih. Atentatori su ostali u dvorani i preživjele su uzeli za taoce. U 00.25, specijalne snage upale su u koncertnu dvoranu oslobodivši taoce, i tada je jedan atentator ubijen dok su se preostala trojica raznijela.

McDonalds 
U 21.45, oko 15 minuta poslije početka napada na Bataclan, atentatori su otvorili vatru na McDonalds-restoran na rue du Fabourg-du-Temple i rue de la Fontaine-au-Roi. Pet osoba je poginulo a osam je teško povrjeđeno.

Restoran La Belle Équipe 
Devet minuta kasnije jedna osoba je otvorila vatru na goste koji su sjedili ispred restorana na raskrižju između rue Faidherbe i la rue de Charonne. 19 osoba je poginulo a 14 je teško povrjeđeno.

Posljedice 
Najmanje 129 osoba je ubijeno i 352 povrjeđeno u napadima, od kojih 99 kritično. . Prema izjavi ministra vanjskih poslova Belgije Didiera Reyndersa, ubijena su dvojica Belgijanaca.. Među ubijenima je bio i Hrvat iz Belgije, Milko Jozić. Julie Bishop, ministar vanjskih poslova Australije, izjavio je da je jedan građanin Australije povrjeđen.
Francuska je uvela granične kontrole i izvanredno stanje poslije napada.

Atentatori 
Potvrđeno je da je osam atentatora poginulo. Sedam ih se raznijelo a jednog su ustrijelile specijalne policijske snage. Prema izjavi pariškog tužitelja, Francios Molins, atentatori su bili organizirani u tri grupe. 

Nedaleko mjesta napada nađena je jedna sirijska i jedna egipatska putovnica. Sirijska putovnica, koja je pronađena nedaleko arene Stade de France, pripadala je osobi koja je u Grčkoj prijavljena kao tražitelj azila, a prošla je i Hrvatskom.

Povezano 
 Bombaški napad u Bejrutu 2015., ISIL-ov napad izveden dan ranije

Izvori 

2015
Pariz 2015
Historija Pariza